An kimikal na pagkatoninong kan tantalo iyo naghihimo sa ini bilang mahalagang substansya para sa laboratoryong kagamitan, asin bilang pangribay sa platino. An presenteng panginot na kagamitan kaini iyo sa mga tantalong kapasitor sa mga elektronikong kagamitan arug kan selpon, DVD player, video game systems asin kompyuter. An tantalo, kaiba pirmi an kimikal na kaparehas na niobyo, iyo mahihiling sa mga mineral na grupong tantalite, columbite asin coltan (salak kan columbite asin tantalite, alagad dae pigbibisto bilang suway na mineral na espesye). An tantalo iyo pigkokonsidera bilang sarong kritikal na elementong pangteknolohiya.